Document ID: 31991R0092

ΚΑΝΟΝΙΣΜΟΣ ( ΕΟΚ ) αριθ . 92/91 ΤΗΣ ΕΠΙΤΡΟΠΗΣ της 15ης Ιανουαρίου 1991 περί θεσπίσεως των λεπτομερειών εφαρμογής, για το άμυλο γεωμήλων του κωδικού ΣΟ 1108 13 00, του κανονισμού ( ΕΟΚ ) αριθ . 3834/90 του Συμβουλίου για τη μείωση, για το 1991, των εισφορών για ορισμένα γεωργικά προϊόντα που κατάγονται από αναπτυσσόμενες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3843/90 του Συμβουλίου της 20ής Δεκεμβρίου 1990 για τη μείωση για το 1991 των εισφορών για ορισμένα γεωργικά προϊόντα που κατάγονται από αναπτυσσόμενες χώρες ( 1 ), και ιδίως το άρθρο 3,
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 1340/90 ( 3 ), και ιδίως το άρθρο 12 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 3834/90 έχει προβλέψει μείωση της εισφοράς για την εισαγωγή αμύλου γεωμήλων που υπάγεται στον κωδικό ΣΟ 1108 13 00, μέχρι το ανώτατο καθορισμένο ποσό των 5 000 τόνων ετησίως -
ότι πρέπει να καθοριστούν οι λεπτομέρειες εφαρμογής του εν λόγω κανονισμού - ότι είναι σκόπιμο να προβλεφθεί ότι τα πιστοποιητικά, σχετικά με την εισαγωγή του εν λόγω προϊόντος στα πλαίσια του καθορισμένου ποσού, εκδίδονται μετά από περίοδο εξετάσεως και μέσω, ενδεχομένως, του καθορισμού ενιαίου ποσοστού μειώσεως των ζητουμένων ποσοτήτων -
ότι ειδικότερα πρέπει να εξασφαλισθεί το καθεστώς καταγωγής των προϊόντων εξαρτώντας την έκδοση των πιστοποιητικών εισαγωγής από την προσκόμιση των εγγράφων που εκδίδονται από τις ενδιαφερόμενες χώρες -
ότι είναι σκόπιμο να προβλεφθούν τα στοιχεία που πρέπει να εμφαίνονται στις απαιτήσεις και στα πιστοποιητικά, κατά παρέκκλιση από τα άρθρα 8 και 21 του κανονισμού ( ΕΟΚ ) αριθ . 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και προκαθορισμού για τα γεωργικά προϊόντα ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1599/90 ( 5 )- ότι, εντούτοις, η ισχύς των πιστοποιητικών πρέπει να περιοριστεί μέχρι τις 31 Δεκεμβρίου του έτους εκδόσεως των πιστοποιητικών, λαμβανομένης υπόψη της περιόδου εφαρμογής του κανονισμού ( ΕΟΚ ) αριθ . 3834/90 -
ότι, προκειμένου να εξασφαλιστεί αποτελεσματική διαχείριση του προβλεπόμενου καθεστώτος, είναι σκόπιμο να προβλεφθεί, κατά παρέκκλιση από το άρθρο 12 του κανονισμού ( ΕΟΚ ) αριθ . 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 2553/90 ( 7 ), ότι η εγγύηση σχετικά με τα πιστοποιητικά εισαγωγής στα πλαίσια του εν λόγω καθεστώτος καθορίζεται σε 25 Ecu ανά τόνο -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το προϊόν που υπάγεται στον κωδικό ΣΟ 1108 13 00, που κατάγεται από αναπτυσσόμενες χώρες, επωφελείτε του καθεστώτος που προβλέπεται στο άρθρο 1 του κανονισμού ( ΕΟΚ ) αριθ . 3834/90 στα πλαίσια των διατάξεων του παρόντος κανονισμού . Άρθρο 2
Για να είναι αποδεκτή η αίτηση του πιστοποιητικού εισαγωγής πρέπει να συνοδεύεται από το πρωτότυπο του πιστοποιητικού καταγωγής SPG τύπου Α, που εκδίδεται από τις αρμόδιες αρχές της ενδιαφερόμενης χώρας για τα εν λόγω προϊόντα . Άρθρο 3
1 . Οι αιτήσεις πιστοποιητικού εισαγωγής, στα πλαίσια του καθορισμένου ποσού που προβλέπεται από τον κανονισμό ( ΕΟΚ ) αριθ . 3834/90, υποβάλλονται στις αρμόδιες αρχές κάθε κράτους μέλους κάθε πρώτη εργάσιμη ημέρα της εβδομάδας μέχρι τις 13.00, ώρα Βρυξελλών .
Οι αιτήσεις πιστοποιητικού πρέπει να αφορούν ποσότητα ίση ή μεγαλύτερη από 50 τόνους σε βάρος του προϊόντος και δεν είναι δυνατόν να υπερβαίνουν την ποσότητα των 1 000 τόνων .
2 . Τα κράτη μέλη διαβιβάζουν τις αιτήσεις ποιστοποιητικού εισαγωγής στην Κοινότητα με τέλεξ, το αργότερο στις 18.00, ώρα Βρυξελλών, την ημέρα της υποβολής τους .
Η πληροφόρηση αυτή πρέπει να ανακοινώνεται ξεχωριστά από εκείνη που είναι σχετική με τις άλλες αιτήσεις πιστοποιητικού εισαγωγής σιτηρών .
3 . Το αργότερο την Παρασκευή μετά την ημέρα υποβολής των αιτήσεων, η Επιτροπή καθορίζει και αναφέρει με τέλεξ στα κράτη μέλη σε ποιο βαθμό έχει δοθεί συνέχεια στις αιτήσεις των πιστοποιητικών .
4 . Με την επιφύλαξη της εφαρμογής της παραγράφου 3, τα πιστοποιητικά εκδίδονται την πέμπτη εργάσιμη ημέρα μετά την ημέρα υποβολής της αιτήσεως . Κατά παρέκκλιση από το άρθρο 21 παράγραφος 1 του κανονισμού ( ΕΟΚ ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής εκδόσεώς του .
Εντούτοις, η διάρκεια ισχύος των πιστοποιητικών εισαγωγής δεν μπορεί να υπερβαίνει την ημερομηνία της 31ης Δεκεμβρίου του έτους εκδόσεώς τους .
5 . Κατά παρέκκλιση από το άρθρο 8 παράγραφος 4 του κανονισμού ( ΕΟΚ ) αριθ . 3719/88, η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από εκείνη που αναφέρεται στις θέσεις 17 και 18 του πιστοποιητικού εισαγωγής . Για το σκοπό αυτό εγγράφεται ο αριθμός 0 στη θέση 19 του εν λόγω πιστοποιητικού . Άρθρο 4
Για το προϊόν γεωμήλων που πρόκειται να εισαχθεί με τη μειωμένη εισφορά που προβλέπεται στο άρθρο 1 παράγραφος 1 του κανονισμού ( ΕΟΚ ) αριθ . 3834/90, η αίτηση του πιστοποιητικού εισαγωγής και το πιστοποιητικό περιλαμβάνουν τα εξής :
α ) στο χώρο 20 μία από τις ακόλουθες ενδείξεις :
Producto SPG, Reglamento ( CEE ) no 3834/90
GPO-produkt, forordning ( EOF ) nr. 3834/90
APS-Erzeugnis, Verordnung ( EWG ) Nr . 3834/90
Προϊόν SPG, Κανονισμός ( ΕΟΚ ) αριθ . 3834/90
SPG-Product, Regulation ( EEC ) No 3834/90
Produit SPG, reglement ( CEE ) no 3834/90
Prodotto SPG, regolamento ( CEE ) n . 3834/90
APS-produkt, Verordening ( EEG ) nr . 3834/90
Produto SPG, regulamento ( CEE ) no 3834/90 -
β ) στη θέση 8, το όνομα της χώρας από την οποία κατάγεται το προϊόν .
Το πιστοποιητικό γεννά την υποχρέωση εισαγωγής περιλαμβάνει στη θέση 24 μία από τις ακόλουθες ενδείξεις :
Exaccion reguladora reducida un 50 %
Nedsaettelse af importafgiften med 50 %
Ermaessigung der Abschoepfung um 50 %
Μειωμένη εισφορά κατά 50 %
50 % levy reduction
Prelevement reduit de 50 %
Prelievo ridotto del 50 %
Met 50 % verlaagde heffing
Direito nivelador reduzido de 50 %. Άρθρο 5
Κατά παρέκκλιση από το άρθρο 12 στοιχεία α ) και β ) του κανονισμού ( ΕΟΚ ) αριθ . 891/89, το ποσό της εγγύησης σχετικά με τα πιστοποιητικά εισαγωγής που προβλέπονται από τον παρόντα κανονισμό είναι 25 Ecu ανά τόνο . Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 15 Ιανουαρίου 1991 .

Labels: 3
17